کراچی شہر ریلوے اسٹیشن

کراچی شہر ریلوے اسٹیشن پاکستان کا پہلا اور قدیم ترین ریلوے اسٹیشن ہے۔ یہ حبیب بینک پلازہ، آئی آئی چندریگر روڈ کے قریب کراچی میں واقع ہے۔ ابتدا میں یہ میکلوڈ روڈ ریلوے اسٹیشن کہلاتا تھا۔ اب زیادہ تر ٹرینیں کراچی چھاونی ریلوے اسٹیشن منتقل ہو چکی ہیں اور صرف چند ٹرینیں یہاں سے چلتیں ہیں۔ تاریخ یہ کراچی کا دوسرا بڑا ریلوے اسٹیشن ہے، جو حبیب بینک پلازہ سے ملحق اور شہر کی ایک معروف شاہ راہ آئی آئی چندریگر روڈ پر واقع ہے۔ یہ پاکستان ریلویز کراچی ڈویژن کا ہیڈ آفس بھی ہے۔ سٹی اسٹیشن کو پاکستان کا قدیم ترین اسٹیشن ہونے کا اعزاز بھی حاصل ہے۔ اسے ماضی میں میکلوڈ ریلوے اسٹیشن کے نام سے موسوم کیا جاتا تھا۔ یہ ریلوے اسٹیشن 1855ء میں قائم کیا گیا تھا۔ چار پلیٹ فارموں پر مشتمل آج کا سٹی اسٹیشن جدید سہولتوں سے آراستہ ہے، جہاں سے بڑی تعداد میں‌ مسافر ملک کے دوسرے شہروں کے لیے ٹرینوں کے ذریعے سفر کرتے ہیں۔ یہاں کارگو کی سہولیات بھی دست یاب ہیں اور یہاں سے دو مال گاڑیاں بھی نکلتی ہیں۔ اس ریلوے اسٹیشن کی عمارت بھی قدیم اور تاریخی حیثیت کی حامل ہے۔ سہولیات کراچی شہر ریلوے اسٹیشن میں تقریباً تمام بنیادی سہولیات موجود ہیں۔ یہاں گاڑیاں کھڑی کرنے کے لیے کار پارگنگ موجود ہے۔ ٹرینوں میں جگہ محفوظ کرنے کے لیے ایڈوانس اور کرنٹ ریزرویشن کے دفاتر بھی موجود ہیں۔ پلیٹ فارم ایک میں کھانے پینے اور کتابوں کے اسٹورز واقع ہیں۔ ٹرین سروسز رابطہ کی معلومات کراچی سٹی ریلوے اسٹیشن کا نمبر021-99213551ہے۔ مزید دیکھیے پاکستان ریلویز کراچی چھاونی ریلوے اسٹیشن کراچی سرکلر ریلوے